പീഡനം: ബാലാവകാശ കമ്മീഷന് സ്വമേധയാ കേസെടുത്തു തിരുവനന്തപുരം: സംസ്ഥാന ബാലാവകാശ കമ്മീഷന് കൊച്ചിയില്നിന്നും വീടുവിട്ടിറങ്ങിയ പെണ്കുട്ടികള് പീഡിപ്പിക്കപ്പെട്ട സംഭവത്തില് സ്വമേധയാ കേസെടുത്തു. ഡല്ഹി പോലീസ് ആണ് ഇവരെ കണ്ടെത്തിയത്. കൂടാതെ അവര്ക്കൊപ്പം ഡല്ഹി സ്വദേശികളായ ഫൈസാനെയും സുബൈറിനെയും പിടികൂടുകയും ചെയ്തു. എന്നാല് മാധ്യമങ്ങളില് വന്ന വാര്ത്തയില് എറണാകുളം നോര്ത്ത് പോലീസ് ഇവരില് ഒരു പ്രതിയെ ഒഴിവാക്കി കുട്ടിയുടെ സഹോദരന്മാരെ അറസ്റ്റ് ചെയ്ത് റിമാന്ഡ് ചെയ്തതായി ചൂണ്ടികാട്ടിയതോടെയാണ് ബാലാവകാശ കമ്മീഷന് ചെയര്പേഴ്സണ് കെ.വി. മനോജ്കുമാര് സ്വമേധയാ കേസെടുത്തത്. ഈ സംഭവത്തില് നവംബര് 3 നകം വിശദമായ റിപ്പോര്ട്ട് നല്കാന് കമ്മീഷന് എറണാകുളം ജില്ലാ ബാല സംരക്ഷണ ഓഫീസര്, നോര്ത്ത് പോലീസ് സ്റ്റേഷന് ഹൗസ് ഓഫീസര്, ജില്ലാ പോലീസ് മേധാവി എറണാകുളം സിറ്റി എന്നിവരോട് നിര്ദേശിച്ചു. .